
Фолклорен събор “Златната гъдулка” (16 юни) – един от най-старите в България форуми за традиционна култура и фолклор с конкурсен характер,  организиран от Община Русе. 
Провежда се ежегодно през м. юни на открит  и живописно разположен терен в околностите на града.

Над 40 години съборът представя вечно живите съкровища на българската песенна, инструментална, танцова  и обредна традиция. 
Стотици изпълнители – танцови и певчески състави, инструменталисти, разказвачи и групи за народни обичаи привличат ежегодно с атрактивните си изпълнения многобройните любители на фолклора и народното творчество от целия регион. 

